नरेन्द्र मोदी जी की नीतियाँ भाजपा से कोई अलग नहीं हो सकतीं। वे भी “अमीरों को नाराज” करने का खतरा नहीं मोल लेंगे। (ध्यान रहे- देशभर के अमीर अगर अभी से उनका गुणगान कर रहे हैं, तो इसके पीछे ‘कुछ’ तो है!) जबकि “अमीरों” की तरक्की को कुछ समय के लिए रोककर गरीबों को कुछ आगे लाने की जरुरत है- इसे कुछ इस तरह से समझा जाय कि अगर मैं अपने तीन बेटों के साथ सड़क पर चल रहा हूँ, और मेरा बड़ा बेटा कुछ ज्यादा ही आगे-आगे चल रहा है, तो मैं उसे रुकने के लिए कहूँगा, मँझले बेटे को धीमे चलने कहूँगा, ताकि मेरा छोटा बेटा, जो दुर्भाग्य से लकवाग्रस्त भी है, काफी पीछे न छूट जाय!- यह भी मेरी एक अवधारणा है!